Ce bine e când 
ai prieteni! Timpul 
trece: mai . lesne, 
vieaţa e mai plă- 
cută, lucrul e mai 
uşor. Un cor numai 
atunci poate fi în- 
chegat când sunt 
mai mulți prieteni 
la un loc. Chiar şi bu- 
curia e mai dulce când o împarţi cu un prieten, 
iar durerea mai uşor de suportat când prietenul 
e aproape. - 

Valoarea prieteniei este astfel zugrăvită de 
un înţelept scriitor şi cugetător din vechime: 
„Mai bine doi decât unul, căci iau o plată cu a- 
tât mai bună pentru munca lor. Căci, dacă se 
întâmplă să cadă, se ridică unul pe altul; dar 
vai de cine este singur, şi cade, fără să aibă pe 
altul care să-l ridice! Tot aşa, dacă se culcă doi 
împreună, se încălzesc unul pe altul, dar cum 
are să se încălzească dacă e singur? Şi dacă se 
scoală cineva asupra unuia, doi pot să-i stea îm- 
potrivă; şi funia împletită în trei nu se rupe 
uşor“. 

S'ar putea zice că prietenia e cel mai dulce 

“lucru lăsat aci pe pământ. 

Prietenia este foarte mult preţuită de Cre: 
torul şi Conducătorul Universului. „Când atent 
plăcute Domnului căile cuiva, îi face prieteni 
chiar şi pe vrăjmaşii lui“, pentrucă „prietenul 
adevărat iubește oricând şi în nenorocire a- 
junge ca şi un frate“. 

Pe un vapor ce străbătea Oceanul Atlantic, 
călătorii observară că între ei se găsea o femeie 
foarte nervoasă şi nemulțumită, care era îngri- 
jită cu multă atenţie de un bărbat. Foarte mi- 
rați de răbdarea pe care el o arăta în aceste în- 
grijiri, călătorii intrară în vorbă cu el şi aflară 
pentru ce se arăta atât de atent față de soţia 
lui. Călătorul acesta avusese pe vremuri un 
post de mare răspundere la o întreprindere 
toarte bogată. Intr'o zi a fost acuzat că a făcut 
oarecari înşelăciuni. Toți prietenii lui de până 
atunci începură să-l ocolească şi toți îl arătau 
cu degetul bănuelii. Era sdrobit. In timpul cer- 
cetărilor o singură persoană a mai avut înere- 
dere în el şi l-a încurajat, soţia lui. S'a desco- 
perit mai târziu că nu avea nicio vină. Dar nu- 
mai prietenia arătată de soţia lui l-a sprijinit 
în tot timpul acela. Mai târziu soția lui s'a îm- 
bolnăvit de nervi şi avea nevoie de călătorii de 
acestea .pe ocean. Nervozitatea ei era foarte 
plictisitoare. „Dar“, încheiă el, „mi-a fost sin- 


PRIETENIA 


gura prietenă pe lume atunci când eu eram în 
greutăţi, sunt dator să-i fiu cel mai credincios 
prieten, când ea este în aceste suferinţe“. 

Minunate exemple de prietenie curată gă- 
sim în vremurile trecute. O întreagă carte din 
Biblie ne arată frumuseţea prieteniei dintre 
două femei: Rut şi Naomi. O foarte frumoasă 
carte care merită să fie cetită. Rut s'a legat cu 
atâta inimă de Naomi, că i-a zis: „Nu sta de 
mine să te las şi să mă întore dela tine! Incotro 
vei merge tu, voiu merge şi eu, unde vei locui 
tu, voiu locui şi eu; poporul tău va fi poporul 
meu, şi Dumnezeul tău, va fi Dumnezeul meu; 
unde vei muri tu, voiu muri și eu, şi voiu fi în- 
gropată acolo. Facă-mi Domnul ce-o vrea, dar 
nimic nu mă va despărţi de tine, decât moar- 
tea!“ 

Intre bărbați e vrednică de amintit priete- 
nia dintre David şi Ionatan. „Sufletul lui Iona- 
tan sa alipit de sufletul lui David și Ionatan 
l-a iubit ca pe sufletul din el.... Ionatan a fă- 


„cut legământ cu David, pentrucă-l iubea ca pe 


sufletul lui. A scos mantaua pe care o purta, ca 
s'o dea lui David; şi i-a dat hainele sale, chiar 
sabia, arcul și încingătoarea lui”. > 

Intre loan Botezătorul şi Mântuitorul s'a a- 
rătat o nobilă prietenie. O întâmplare din vieață 
ne arată gradul acestei prietenii. In timp ce ade-, 
renţii lui loan plecau dela el şi se alipeau de 
Isus, unii voiau să facă pe loan să se despartă 
de Isus. dar el zise: „Cine are mireasă, este 
mire; dar prietenul mirelui, care stă şi-l ascultă, 
se bucură foarte mult când aude glasul mirelui: 
şi această bucurie, care este a mea, este deplină 
Trebue ca El să crească, iar eu să mă mieşorez“ 

Dar prieteniile omeneşti pot să dea greş. 


„Dorind fericirea eu adeseori 

Am legat gândul meu de ceva trecător; 
Dar nici nam ajuns idealul dorit 
Și visul meu scump a 'ncetat, a pierit“. 

O singură prietenie este sigură — a priete- 
nului divin Hristos. „Nu este mai mare dragoste 
decât să-şi dea cine» va vieața pentru prietenii 
săi. Voi sunteţi prietenii mei, dacă faceţi ce vă 
poruncese Eu. Nu vă mai numesc robi, pentrucă 
robul nu știe ce face stăpânul său; ci vam nu- 
mit prieteni, pentrucă vam făcut cunoscut tot 
ce am auzit dela Tatăl Meu“. 

„Isus doar rămâne la toți credincios 
Etern Salvator, e numai El, Hristos". 


Un alt prieten bun avem în cărţile pe cari 
acest înțelept Prieten ni le dăruiește: Biblia şi 

alte cărţi inspirate. Importanța acestor prieteni 
credincioşi ne este astfel descrisă: „Pentru cu- 
noaşterea înţelepciunii și învăţăturii, pentru fn- 
țelegerea cuvintelor minţii; pentru căpătarea în- 
vățăturilor de bun simţ, de dreptate, de jude- 
cată şi de nepărtinire; ca să dea celor neîncer- 
cați agerime de minte, tânărului cunoștință şi 


chibzuinţă, — să asculte însă și înțeleptul, şi 
îşi va mări ştiinţa şi cel priceput, şi va căpăta 
iscusință — pentru prinderea înţelesului unei 


pilde sau al unui cuvânt adânc, înţelesul cuvin- 
telor înțelepţilor şi al cuvintelor lor cu tâlc“. 

In faţa unei bune prietenii stau și primejdii. 
Sunt și prietenii rele. Vorbitorul de rău desbină 
pe amici iar prieteniile rele strică obiceiurile 
bune. 

Să căutăm cea mai bună prietenie, a acelor 
cari iubesc pe Hristos şi îndeosebi prietenia lui 
Hristos căutând s'o cultivăm din toată inima. 


D. Florea. 


UN ADEVARAT VITEAZ 


Războaiele în- 
tre popoare oferă 
multe exemple de 
bravură şi de sa- 
crificiu de sine 
pentru apărarea 
altora. In conflic- 
tele şi greutăţile 
produse de  răz- 
boaie, se dau pe 
faţă caractere no- 
bile şi puternice, 
cari rămân ca mo- 
dele vrednice de 
imitat şi de alţii. 

Nici nu s'ar pu- 
tea altfel, căci ini- 
mile mari şi ca- 
racterele  adevă- 
rate se pot dovedi 
numai în momente 
de grea cumpănă 
şi în ocazii, când 
valoarea firii ome- 
nești e pusă la grea cercare. Niciodată nu se 
prezintă însă, mai multe momente şi mai multe 
ocazii de acestea decât în timp de stare de răz- 
boiu. 

Un brav luptător într'un războiu a fost prins 
de inamici cruzi și răzbunători, cari l-au con- 
damnat la moarte. Pus la zid, spre a fi împuș- 
cat, i s'a poruncit să îngenunche, spre a fi exe- 
cutat în această poziţie. 

„Un adevărat ostaş nu îngenunche decât 
înaintea lui Dumnezeu“, răspunse luptătorul,— 
„boi puteți să mă ucideți, dar nu să mă înge- 
nuncheaţi“. 

In momentul următor, ciuruit de gloanțe, 
tânărul corp al ostașului în vârstă numai de 22 
de ani căzu la pământ ca un stejar doborit, dar 
nu încovoiat, 


Cât de mult ar trebui să ne gândim încă din 
anii copilăriei, că noi oamenii, toată durata vie- 
ţii noastre, suntem în continuă stare de războiu 
spiritual cu poftele cărnii, cu ispitele lumii aces- 
teia şi cu puterile rele ale spiritelor întunerecu- 
lui. In acest războiu se oferă zilnic ocazii de 
dovedirea vitejiei şi a unui carater nobil și ho- 
tărit. 

De aceea, când duşmanii curăţeniei, ai păcii 
şi ai binelui sufletelor tinere poruncesc cuiva 
să se plece în ascultare, spre a fi străpuns de 
săgețile poftelor şi ale păcatului, tinerii și copiii 
să se formeze a răspunde cu hotăriîre: 

„Un copil sau tânăr creștin nu îngenunche 
decât înaintea lui Dumnezeu, spre a trăi o vieaţă 
nobilă și curată în ascultare de poruncile Dom- 
nului“. 

lată, care este adevăratul viteaz -şi adevă- 
rata vitejie! 

Spiritul profetic ne învaţă, că un adevărat 
creștin ar trebui să răspundă ispitei: „Prefer 
să mor, decăt să săvârșesc o răutate sau un 
păcat“. Auzirăm, că viteazul acela a răspuns 
inamicilor săi: „Voi puteţi să mă ucideți, dar 
nu puteți să mă îngenunchiați“. 

Așa viteji ne trebue în lupta vieţii de cre- 
dință. Şi ei nici măcar nu trebue să se teamă 
că vor muri, dacă vor dovedi un asemenea ca- 
racter. Acestora li se va întâmpla, după cum 
s'a întâmplat lui Isaac. Dovedindu-se din toată 
inima gata să fie adus jertfă la porunca lui 
Dumnezeu dată tatălui său Abraam, Isaac nu 
a trebuit să moară ci a fost ridicat spre o lungă 
şi binecuvântată vieaţă de pe altarul, asupra 
căruia se întinsese atât de voios şi cu atâta as- 
cultare de porunca divină. 

„Ştie Domnul să scape din ispite pe temătorii 
de Dumnezeu, iar pe nedrepţi să-i păstreze spre 
a fi pedepsiţi la ziua judecății“. 


Ștefan Demetrescu 

RUGA UNUI COPIL 


de Zaharia Stancu 
Când e să văd un lucru rău, 
Tu, înger care-mi ești aproape, 
Inchide-mi ochii şi-mi coboară 5 


Perdea de neguri pesie pleoape. 


De e să spun o vorbă grea, 
Grăbește-te şi-astupă-mi gura, 
_Și dacapuc pe drum urit, 


Impiedecă-mi, în mers, făptura. 


Că vreau să mă păstrez curat 
Ca floarea'n rouă, ca izvorul; 

Și sufletul să-l simt, în mine, 
Plutind mai sus de lut, ca norul. 


rep. 


Pocăãintă 


de 
R. Gh. Darie 


In valurile umbrei pierd, — Voesc, prin harul Tău divin, 
Cum ar pieri în ceață, — Să simt a Ta ființă; 
Speranțele, şi 'ncep să cred Ca un copil să mă închin 
Că nu te-oi vedea ’n față. Păstrând sfânta credință. 
Atunci, iubit Mântuitor, Dar uneori, Te 'nchizi în zări; 
Te chem, revino iară, Si `n noapte singur plâng. 
Ne Balsamul scump alinălor Nu pot să cred că 'n depărtări 
Ne In sufletu-mi coboară. Rămâi când eu mă siâng. 
(2 Aud apoi un glas ușor, 
lar mâna Ta curată 
Imi şterge lacrime de dor — 
Í Si-mi eşti de-a-pururi Tată. 


Vorba e de argint, tăcerea de aur 

Frumusetea 


Un cuvânt călre fete. 

In adevăratul sens, frumuseţea ar trebui să 
fie nevinovăția şi nevinovăția să fie frumuse- 
tea; în lume însă lucrurile sunt văzute altfel... . 
Frumusețea este subințeleasă frumuseţii cor- 
pului: niște ochi de porumbiţă, nişte obraji ca 
laptele și sângele, având farmecul acelei păsări 
care, după cum seriu poeţii smintiţi, dau ochi- 
lor ide porumbiţă o privire ip E 7 
fascinantă şi obrajilor atrac- 
ție. Nevinovăţia, care locu- 
eşte în inimă şi este o con- 
figurație cerească, iubeşte 
să trăiască curat şi onest în 
gândire şi fapte. Insă ea 
nici nù este luată în seamă. 
După frumusețe aleargă 
fetele, şi doresc să aibă acel 
farmec seducător. 

Ce este frumusețea cor- 
pului? Este numai o frumu- 
sețe aparentă pe a cărei stră- 
lucire o inimă nobilă nu 
poate pune mult preț. Nu tu 
ţi-ai însuşit-o, şi nici nu ti-ar 
fi cu putință să o menții. 
Doi, trei ani, şi ea dispare. 
Nu frumuseţea va contribui la bunul traiu în- 
trun cămin. Cu obrăjiori ca laptele şi sângele, 
nu vei putea face o mâncare mai bună, cu ochi 
de porumbiță, nu vei putea spăla şi pieptăna 
mai bine copilul tău, că doar vieaţa casnică nu 
se petrece în lună, ci în cămin. De asemenea, 
nu frumuseţea este aceea care trezeşte adevă- 
rata iubire. Ea poate întradevăr să sucească 
capul cuiva, dar iubirea adevărată şi sinceră 
nu este legată de ea. Priveşte la mama ta. Ea nu 
mai este frumoasă, şi totuşi ea iubește atât de 
mult pe tatăl tău, încât el, la rândul său o 
poartă necontenit în ochii lui. Aşa dar frumuse- 
tea, în sinea ei, putem spune că nu are valoare, 
e trecătoare şi nu foloseşte în vieaţa casnică. 


Aceasta este realitatea. Voi, fetelor frumoase, 
nu vă supăraţi şi credeţi cele cetite. 

Ar fi de dorit să deveniți cunoscătoare, ver- 
sate în a aprecia frumuseţea după adevărata 
ei valoare. Ademenitorii voştri vă vor seduce, 
vă vor face curte, admirându-vă și linguşin- 
du-vă. Nu vă lăsaţi atrase în cursă, nu vă faceţi 
idei prea înalte despre frumuseţe. Ar fi dure- 

eri ros pentru voi. Frumuseţea 
şi nevinovăția sunt ca şi cele 
două talere ale unui cântar: 
din moment ce una din ele 
se ridică în inima voastră, 
| cealaltă coboară. Şi acest lu- 
| cru îl ştiu prea bine seducă- 
torii, căutând să înalțe cât 
de mult în faţa voastră ta- 
lerul frumuseții, pentru ca 
celălalt, al nevinovăţiei, să 
se afunde cât mai mult. Ba, 
pretinzând că vă ajută, caută 
să vă demonstreze curăţenia 
şi onestitatea ca fiind ceva 
fanfaron şi superstiţios. Ast- 
fel de prieteni să dispară 
dinaintea voastră. Chiar dacă 

. | arfi acoperiţi cu aur şi perle, 
ci tot nelegiuiți rămân. Fiecare dintre ei poate 
fi considerat ca un veninos şarpe cu clopoței. 
Natura i-a scutit de clopoței, deoarece s'a încre- 
zut în sinceritatea şi discreţiunea lor; dar ei 
wau fost vrednici de această generozitate şi ar 
trebui să-i poarte. Ar merita să le fie legat de 
părul capului sau atârnat de ureche un aseme- 
nea clopoțel, pentru ca să se avertizeze apro- 
pierea lor, oriunde ar merge. 


O femeie „care se îmbracă frumos și luxos 
numai pentru stradă, şi nu pentru casă... e ca 
și un orator demagog... pe scenă. 


k 


Nu tot ce este frumos, este bun și util. 

Nevinovăţia inimii esle moştenirea şi po- 
doaba femeii. Să ştiţi, nevinovăția are îngerul 
ci deosebit, care merge în urma voastră, păzin- 
du-vă, atâta timp cât sunteți nevinovate. Nu-l 
mâniați, fiţi convinse că, dacă el se va depărta 
de voi, şi fericirea se retrage dela voi. 

Fetelor, nu știți cât sunteţi de preţioase! Şi 
de asemenea nu știți ceea ce puteţi fi pentru un 
bărbat, dacă vaţi hotărît să-i aparţineţi. Voi 
sunteţi un dar preţios al lui Dumnezeu. Băr- 
batul trăeşte prin voi. Fie el bogat sau sărac, 
voi sunteţi pentru el o mângâiere, și-l puteți 
face bucuros în tot timpul. 

Voi sunteţi însă singure în lume, și trebue 
so mai străbateţi, oricare ar fi profesiunea sau 
poziția voastră. Mergeţi în pace şi nu vă uitaţi 
prea mult în jurul vostru. Aveţi un înger care 
vă urmează. 

Prel. A. Văcăreanu. 


Lacrāmi 
G. Graur 


Ai cunoscut vreodată cuvântul grav durere? 
Ai înțeles ce 'nseamnă să rabzi doar in tăcere? 
Scriptura ne vorbeşte că 'ndurerat Isus 


A plâns, privind Cetatea întrun duios apus. 


Martirii-au plâns, cu lacrămi cât nu se poale spune! 
Goniţi pentru dreptate, luptau în rugăciune; 
Si mulți ca Magdalena în criptă căutând 


Dorind pe El să-L vadă se curățese plângând. 


Esau stă scris de-asemeni că tare-a piâns anume 
Gândind doar la favoarea ce-ar fi pierdut în lume ... 
Si, pare-mi-se, Iuda odata plâns şi el 

De teama judecății... când a vândut pe Miel. 
O, suflete, când tainic, cu inima sdrobilă, 

O lacrimă din pleoape a curs neprihănită, 

De ce a curs anume te-ai întrebat vreodată? 


A fost cumva din ură? Din dragoste curată? 


Li 
inerețea 
de 
C. Ecaterina 
Străbătând copilăria, farmecul născut al vieţii, 
Intro zi răsar în cale zorii dulci ai tinereții; 
Sunt momente neuilate ce se scaldă'n fericire — 


Revărsându-o pesle capul tânărului blând din fire. 


Tinereţea e plăpândă ca o floare din grădină 
Vânt mai lare de se-abale, o smulge din rădăcină. 
Ingrijită însă bine, ocrotită de un scut, 


Ea rămâne, şi 'mprejuru-i varsă un parfum plăcut. 


Tinerețea e o haină ce se 'mbracă doar odată. 
Vremea singură-a născul-o şi de vreme este luată. 
Când s'apropie dar timpul sămbraci haina tinereții, 


Nu o murdări, fereşte-o, de-i noroi pe drumul vieții. 

Copilul vrea să ajungă 
drum trebue să meargă? 


la iepure. Pe care 


Pe gândul tău, eşti tu stăpân, 
Atâta cât nu-l spui, 
Dar când l-ai spus, de multe ori 
Devii tu robul lui. 

C: PONI. 

GURA LUMII æ 


Vasile Militaru 


Intr'o bună dimineaţă, 

Una dintre rațe, — tocmai cea mai vorbăreață — , 

Dădu buzna la găină, ca vecină, 

Și i-a spus cu groazan suflet, prin al ei aprins mac-mac, 
Căn zăvoi, un biet răţoi, 

Intr'o clipă blestemată, a 'nghiţit pe lac un ac! 


Dnmenanneenaadaneanentenaneeenananaa 


Milostivă, și găina, şi-a lăsat cei zece pui 
Şi sa dus la niște gâște, în grădină sub gutui: 
— Săriţi, iute, că rățoiul a 'nghițit pe lac un cui! 


Gâştele au dat năvală, însă una dintre ele 

A trecut pe lângă turma oilor de pe vâlcele, 

Și plângând amar le-a spus: — Săriţi, iute, că rățoiul a înghi- 
[ţit, pe lac, un fus! 


s.: 
* 
serere 


Oile porniră 'n goană şi 'ntr'un glas cu miet lor, 

Behăiau nenorocirea în auzul tuturor, 

Dar berbecul ce 'ntre ele se credea cel mai istețt, s 
In galop sa dus la turma unor porci cu părul cret, 

Şi le spuse plângăref: 

— Săriţi, iute, că răţoiul a 'nghițit un făcăleț ! 


TTT en eneeenennaeteeeaeaeeae 


Cei vreo două mii de porci, 

Graşi de nu puteai din baltă cu prăjina să-i întorci, 

Ca trăsniţi de-această veste își pierdură bieţii firea 

Şi-au sburat spre locul unde sa întâmplat nenorocirea, 

Insă „Ghiţă“, cel mai tânăr și mai plin de-al milei har, 

: Dădu fuga la măgar și găsindu-l într'o luncă, rupt de muncă, 
i Adică dormind pe-o vatră de aglic şi de sulfină, 

„Ghiţă“, doborit, suspină: 

— Sari, măgare, că rățoiul a 'nghiţit azi o prăjină ! 


; Auzind așa măgarul, a pornit cu fruntea cruntă 

i Și cum drumul, prin pădure, drumuia pe lângă-o nuntă, — 
: Miri fiind un tap ca neaua şi-o căpriță mică, brună, 
Lupul nun, iar vulpea nună —, 

Se opri 'ntre ei măgarul și făcând privirea roată, 

A strigat cu toată gura să-l audă nunta loată: 

— Fraţilor vă cer iertare că, pe faţa tuturor 

Când surâde-atâta soare, eu trag umbra unui nor.... 

Jos, lângă zăvoiu, rățoiul, mâncând azi niște pilaf, 

A "nghiţit, nenorocitul, un lung stâlp de telegraf ! 


Și cu stălpu'nfipt în pântec şi 'n gătlej, — plutind pe ape —, : : 
El aşteaptă ajutorul tuturor, de pot să-l scape! ; : 
Glăsuind așa măgarul, cu de plânset ochii scurși, 

Intr'o clipă nunta toată: mii de vulpi, de lupi de urși, 
Mii de cerbi, de căprioare, bufnițe și huhurezi, 

Mii de pupeze, cu pene cum la alte sburătoare nu mai vezi, 
O porniră, într'o goană, cu măgarul spre zăvoi, 

Unde soarta nemiloasă, doborise pe răţoi! 

Insă cei plecați în fugă de la nuntă, de la cântec, 


Vorbind semeni, ascultând culegi 


ra 2 n RE OTE RT i i PRO II ER 
EE N au răzbit pâr la răţoiul urgisit, cu stâlpu'n pântec, e 
: Că 'mprejuru-i, pânăn zare, într'o uriaşă roată, ; 


In amurg veni și leul, întrun car cu de-aur roate, 

A i Și fiind el împăratul orătăniilor toate, 

: i Tot norodul, într'o clipă, la o parte sa fost dat, 

i : Făcând loc, precum se face pentru orice împărat. 

Şi 'mpăratul văzu astfel, cum pe malul celui lac, 

Năbușit de orătănii, un rățoi privea buimac! .... 

— Ce-ai pățit? grăi 'mpăratul, . când aproape . fu de-ajuns, 
Iar rățoiul a răspuns: 

Din ce spune hărmălaia, doar atât e adevăr: 


Că pe lac, azi dimineață, înghiții un fir de păr! 


: i Ferbeau, câte orătănii vieţuesc pe lumea toată, i i 
d Fără chip să se urnească înainte sau napoi, : : 
i Dornici toți să vadă chinul sărăcuțului răţoi! ... . pes 


Leul a grăit atuncea, îndreptându-se spre gloată: í $ 
— Câte spune gura lumii! .... lume josnică, netoată, : 
Am pierdut orice nădejde să te fac din mică, mare, E 
Si nu mar mira, de-ai spune Cai găsit în apă praf, : 
Când probezi că ești în stare: Se: gni 
Dintr'un fir de păr subțire, să faci stâlp de telegraf! 

rep. 

LA RASPANTIE 


DIALOG 
Persoane: FECIOARA, PLACEREA LUMII, INGERUL. : 2 
FECIOARA: (în nedumerire) PLACEREA LUMII: 
Voesc să aflu fericirea Priveşte înc” odată drumul: 
Şi mă întreb pe care drum Belşug de tot ce poţi să ceri.... 
Va trebui să merg acum, a de *'ntins nu e niciunul, 
Când două mi-au robit privirea?! duce numai spre plăceri. 
In stânga, drum frumos, deschis! FECIOARA: - 
E larg şi străjuit de flori.... x 
Aevea e, cum deseori In calea „dreaptă, spre colină, 
Visam să merg în Paradis. Văd o ființă de lumină.... 
In dreapta, de privesc o clipă, PLACEREA LUMII: 
E drumul aspru și maitim Să nu te însoţeşti cu ea: 
Că mult va trebui să gem — | Vezi calea cât este de grea! 
De voi porni cumva în pripă. 
Urechea-mi plec la sfaturi bune: INGERUL: (blând) 
m Vorbeşte-mi, tu, Ințelepciune! O, nu te teme, pace ţie! 
Trimis eu sunt, de Domnul sfânt. 
PLACEREA LUMII: (se apropie neobservală de fe- Pe care drum ce te imbie, 
cioară) Te mână dorurile vii? 
Nu simţi o lume cum te chiamă? ; 
Nu zăbovi deloc acum Din casa părintească vii; 
Copilă, fără nicio teamă, El ştie îndoiala ta, 
Cu mine hai pe largul drum. Dar lângă tine eu voiu sta 
Cu al iubirii gingaş gând. 
FECIOARA: 
Vorbirea ta, e drept, m’ alintă, Oricât e calea de îngustă, 
Dar nu ştiu cum de mă 'ndoesc.... Cu mâna mea, te voiu conduce 
O, Doamne, cât de mult doresc, La ţinta care sus străluce; 
Curând s ajung la dreapta țintă! Deci vino, fericirea gustă. 


Injuriile sunt argumentele celor ce n'au dreptate 


FECIOARA: (arătând spre Plăcerea Lumii) 


Cu dânsa vreau să plec acum! 
In vraja sa, pe largul drum, 
Imense bogății oferă: 
Noroc, onoare, ..... 


INGERUL: 
Efemeră! 
Tot ce-ţi vorbi este minciună, 
Nu-i pace-acolo, e furtună! 


FECIOARA: (către Plăcerea Lumii) 


Ai spus minciuni tu către mine? 
Nu! N'o pot crede despre tine! 


PLACEREA LUMII: (mulţumilă) 

Ce bine faci că mi te'ncrezi 

Şi ?n vorba mea te 'ntemeiezi! 
Să mergem în glumiri, în cânt 
O vieaţă *'ntreagă pe pământ. 


De bucurii, lumea-i regină! 

Ţi *ntinde cupa ei, senină 

Să bei dintr'ânsa cu plăcere; 
Nu sta la gând, fă tot ce-ţi cere! 


INGERUL: 


Copilul meu, urechea ta 
Iți pleacă şi povaţă ia: 
Din faţa Tatălui iubit 
Eu pentru tine am venit. 


O, lasă tot, privește °n sus! 
Acolo-i vieaţa de nespus; 
Şi-aici când grija te apasă, 
Cu niciun chip El nu te lasă. 


FECIOARA: 


Atunci, te rog, una să-mi spui: 
— Venit eşti dela Dumnezeu —, 
De ce-i aşa îngust și greu, 

Dacă e drumul Domnului? 


INGERUL: 


De ce? Mântuitorul tău 

A mers pe el; nu poţi altfel 
© ajungi şi tu la sânul Său, 
Decât pe drumul tras de El. 


Te pleacă harului divin: 
— Acum când El te-avertizează 


Să nu te laşi cuprinsă ’n mreajă — 


Ascultă sfatul meu şi vin! 


PLACEREA LUMII: 


Te răsgândeşte cât mai bine: 
Pe drumu ’ngust de te vei ține, 
Ti se va da o viețuire 

De suferinţi ca răsplătire. 


De vrei cu Ingerul, .... păşeşte.... 


Dar deosebirea cumpăneşte: 


Tu poţi sorbi cu mult mai bine, 
Dintr” ale lumii daruri fine. 
Ea-ți dă triumfuri, te onoară, 
Pe dreapta vei primi ocară! 


FECIOARA: (meditând) 


Să merg acum pe calea 'ngustă 
Ce m are flori, când spini se 'ncrustă.., 
Ar fi prea mult chiar de la mine... 


(spre Plăcerea Lumii) 
O, ia-mă tu să merg cu tine.... 


INGERUL: (reţine pe fecioară) 


Spre moarte nu porni, când din iubire 
Te cheamă Domnul bun la mântuire. 
Plăcerea-i scurtă, nesfârşit amarul; 
Deci fericirii nu respinge darul.... 


FECIOARA: 


Ah, ce să fac! La lume am eu gândul, 
Dar tot spre înger să pornesc e rândul... 


PLACEREA LUMII: (deschide un coș, pe care-l 

poartă pe mână) 

Comoara este-a ta de, vrei să vii! 

Onoare, aur, bani (ai multe mii), 

Eşti tânără, să râzi în joc 

Glumind şi petrecând cu foc.... 

La bătrâneţe-apoi te pocăeşte, 

Acum să vii şi nu mă plictiseşte! 


INGERUL: (rugător) 


Ascultă-a Domnului chemare. 
Azi este timp, El azi te chiamă. 
Predă-te Lui în adorare 

Şi "n veci trăi-vei fără teamă; 


Orice-ai putea primi în lume: 

Avere, rang oricât de mare, 

Când mori, se uită cu-al tău nume... 
Plăcerea toată-i trecătoare. 


Deplin de vrei a înţelege 

Cât ești de Tatăl tău iubită, 

Iti dau nepieritoarea lege 

Pe drum să-ți fie conduită. 
(Ingerul îi predă o Biblie) 


FECIOARA: (cu convingere) 


Sunt sigură! Cu tine mă voiu duce. 
Din veselii, plăceri .... eu fug la cruce. 
E drumul drept ce duce 'n țara mea. 
Dă-mi mâna ta! M apucă cu tărie! 

Prin noapte, prin a vremilor urgie, 

Eu merg spre țara mea! Dă-mi mâna ta! 
Dă-mi mâna: de-oi cădea în disperare, 
Mă vei purta pe brațe iubitoare 

La Tronul lui Isus! Dă-mi mâna ta! 


Traducere de A. MOROŞAN 
Prelucrare de ION DINESCU. 


— Invidia e cel mai stupid viciu, pentrucă 
nu-ți aduce niciun câștig 
De BALZAC . 


— Educaţia publică duce la democrație: 
educația particulară duce la despotism 
GALIANI. 


58 Stăpâneşte-te şi vei fi stăpânul altora 


COLTUL 
Iuniorilor 


Dragoste de mamă 


Trecuseră ani mulţi de când Mircea îşi pă- 
răsise casa. Dorul după o vieață mai liberă, îl 
dusese departe de mama lui. Toate rugăminţile 
mamei sale, bătrâne și fără alt sprijin, rămăse- 
seră fără niciun răspuns din partea fiului său 
are, în dorul său de a pleca, nu se uita cât de 
mult amărăște inima bătrânei sale măicuţe. 


Și după multe peripeții ajunse în America, 

locul ce-l atrăsese și unde credea că-și va găsi 
fericirea, sperând ca apoi de acolo să se întoarcă 
îmbogăţit. 
„Insă planurile şi visurile făurite de el sub 
farmecul vrajei luminii dulce de lună, nu voiau 
să se realizeze, cu toate străduințele sale. Cău- 
tare în fel şi fel de chipuri să ocupe un serviciu, 
însă cu greu putea străbate printre rândurile 
celor fără de lucru, spre a ocupa un post. 


Intro seară, după o zi de umblet continuu, 
nemâncat și obosit, se îndreptă agale spre casa 
unui om milostiv care, având milă de el îi ofe- 
rise de vreo două săptămâni un loc în podul 
grajdului. Tot mergând așa pe drum, cu capul 
plecat şi abătut de fel şi fel de gânduri, deodată 
ajunseră la urechile sale sunetele plăcute ale 
unei orgi, însoţite de glasurile a multor inşi ce 
cântau în biserica de peste drum. 

Trecuse el de multe ori pe acolo, dar în 
seara aceasta, ceva îl atrăgea mai mult. Păşi în 
biserică sfios. Dar deodată inima îi tresări şi pe 
obraji începu să-i picure lacrămi. Se cânta toc- 
mai cântarea pe care o intonase împreună cu 
mama lui în ajunul plecării din casa părin- 
tească. Chipul măicuţei lui dulci îi apăru în 
faţă, şi fără să-și dea seama se alătură de cei- 
lalţi credincioși şi începu să înalțe împreună cu 
ei laudă Celui Preaînalt. Ascultă cu atenţie pre- 
dica. Cuvintele predicatorului îi dădu o nouă 
vieață, hotărându-se a se întoarce cât mai de 
grabă la mama lui, sprea-i cere iertare de su- 
părarea pricinuită prin plecarea lui nechibzuită 
și spre a-i ferici ultimele zile. 


A doua zi se interesă de primul vapor ce 
pleca spre ţara sa şi se angajă să slujească la 
orice pentru învoirea de a fi dus în patria lui. 


Ajunse în orașul unde-și petrecuse copilăria 
într'o Vineri seara. Se duse drept acasă. In ca- 
meră era lumină. Se uită pe fereastră și văzu 
pe măicuța sa stând îngenunchiată şi rugân- 
du-se. Păşi uşor în casă prin ușa ce o găsi între- 
deschisă, şi ascultă la ruga ce o înălța mama sa 
către cer. Ea nu cerea altceva, decât ca Dumne- 
zeu să aibă grijă de iubitul ei Mircea, să-l pă- 
zească de orice rău, şi să-l readucă lângă ea 
mai înainte ca ea Să fie chemată la odihnă. 


Cu greu se putu abţine Mircea să nu izbuc- 
nească în plâns, așteptând ca măicuţa să-și ter- 
mine ruga. Ce mângâiere şi ce bucurie simţea 
el auzind acele cuvinte rugătoare rostite pentru 
el. Şi când măicuţa se ridică, cu câtă iubire o 
îmbrăţișă şi cât de fericiţi sau simţit. 

Dar un lucru îl miră pe Mircea, căutând să 
afle un răspuns. De cum intrase în casă, el ob- 
servase că patul în care el se odihnise atâta 
vreme, era pregătit ca şi cum l-ar fi așteptat. 
Atunci mama lui îi spuse: „Scumpul meu Mir- 
cea! Din ziua în care tu ai plecat, nu am încetat 
să mă rog pentru tine şi am știut că Dumnezeu 
are să mi te readucă. De aceea în fiecare seară 
ţi-am pregătit patul, ca atunci când vei veni să 
te odihneşti”. 

žė 

La fel, ca şi în cazul istorioarei de mai sus, 
ne găsim noi oamenii față de Dumnezeu. In iu- 
birea Sa, El voise să ne ţină lângă Sine, dar noi, 
în dorul nostru de a ne împlini dorinţele noas- 
tre proprii, nu am luat seama la sfaturile şi în- 
demnurile Sale, ci ne-am depărtat tot mai mult 
de EI. 


Fiecare dintre noi şi-a făcut experienţele 
Sale. De aceea, sosit este timpul ca să ne reîn- 
toarecem la El cu toată inima. Mai mare decât 
iubirea de mamă este iubirea lui Dumnezeu, 
care ne așteaptă gata a ne trece cu vederea tim- 
pul cât l-am întristat. 

Să venim la El, şi vom înţelege atunci ce în- 
semnează iubire, căci deşi noi păcătoşi fiind, 
Dumnezeu, prin Isus Hristos, este gata a ne lua 
la Sine ca pe nişte fiinţe sfinte, şi astfel să ne 
facă fericiţi. | 

Astăzi Dumnezeu este dispus să-Și desvă- 
luiască întreaga Sa iubire față de noi. Să pro- 
fităm de acest timp preţios şi să venim la El. 


V. Florescu. 


Răul ce facem cuiva, nu ne atrage atâtea 
persecuțiuni şi ură, cum ne atrag calitățile 
noastre bune. 


Nu există drept contra dreptăţii 59 


Argument. 


Un creditor, plictisit de lungă aşteptare, se hotă- 
reşte să surprindă pe debitorul său acaşă, pentru a-l 
sili să plătească ce i se cuvenea. Găseşte pe acesta 
tocmai la masă, bine instalat în fața unui curcan 
fript: 

— Ai căzut rău, îl anunță debitorul, n'am pus 
mâna pe niciun ban de dimineaţă, sunt ras. 

— Cine e ras, răspunse celălalt înfuriat, nu mă- 
nâncă friptură de curcan. 

Atunci, debitorul oftând: 

— Biet curcan! Il mănânc silit. Nu mai aveam ce 
să-i dau de mâncare. 


r.. 


Economie. 


Ea: Nicule, îmi trebue neapărat câteva rochii 

oi. Sunt sigură că toți vecinii cunosc pe dinafară 
tot asortimentul meu. 

El: Dragă, cred că ar fi mai ieftin să ne mutăm! 


PUTEREA CUVANTULUI 


Napoleon disgrățiase pe unul din generalii săi. 
Generalul făcea toate sforțările să-l îmbuneze. In- 
tro zi venind faţă ’n faţă cu Impăratul, acesta-i în- 
toarse spatele. 

— Sunt fericit, Sire! strigă generalul. Sunt feri- 
cit că nu mă ma! consideraţi dușman! 

— Cum aşa? întrebă Napoleon mirat. 

— Fiindcă Majestatea Voastră n'a întors nicio- 
dată spatele unui dușman! ....Napoleon îl trase de 
ureche şi se împăcară. 

Cucuvea. 


Lămurire. 


La spital se aduce de către un comisar un mun- 
citor snopit în bătăi. 

Internul:. Văd că ai fost mai rău lovit, în regiu- 
nea lombară şi în regiunea frontală. 

Muncitorul: Eu am fost lovit la întrunire; nu 
mai năsoci şi d-ta în proces verbal alte alea, 
domne doftor. 


Deslăinuire. 


Nicu şi Jean îşi laudă mamele: i 
— O fi aşa cum zici tu, dar mama mea a face. ceva 
ce nu poate să facă a ta. 
— Ce? 
— Poate să-şi scoată dinţii din gură dintro sin- 
gură dată. i 
nn. 


Candid. 


— Bine, moş Grigore, 
ziua când mă vezi? 

— Credeam că eşti supărat, domnule doftor. 

— De ce? : 

— Păi dacă n'am mai fost bolnav de atâta vreme. 


tre 


nici nu-mi mai dai bună 


Sinceritate. 

— Mă băiatule, 
vaca voastră? 
Cam la vre-o opt.... 
— Şi ce faceți cu el? 


câte kilograme de lapte dă pe zi 


vindem în târg! 


r. 


INTELEPTUL ŞI BARCAGIUL 


— Un savant persan trecea odată râul Tigris 
într'o barcă. Pe când luntrașul vâsla, savantul îl în- 
trebă câte versete din Coran ştie pe dinafară. 

— Ca să spun adevărul, niciunul, replică cin- 
stitul luntraş. 

— Atunci ai pierdut un sfert din vieaţă, afirmă 
savantul. 

După un timp savantul puse altă întrebare lun- 
traşului: 

— Ce şti despre astronomie? : 

— Nimic, răspunse acesta, iar savantul exclamă: 

— Ai pierdut şi al doilea pătrar din vieaţă. 

Trecură iar câteva minute şi barcagiul se po- 
meni cu altă întrebare: 

— Te pricepi la matematică? 

— Nici nu ştiu ce e aia, răspunse omul din 
popor. 

— Atunci ai pierdut trei sferturi din vieaţă. 

Savantul nici n'apucă să spună bine aceste cu- 
vinte, când barca se lovi de o stâncă și începu să 
se dea la fund. Barcagiul sări în sus întrebând pe 
înțelept: Ştii să înnoţi, maestre? 

Acesta răspunse negativ şi atunci barcagiul 
strigă: Agăţă-te de gâtul meu şi lasă-mă să te due 
la mal, altminteri ai pierdut câte și patru pătrimi 
din vieaţa ta.... 


La şcoală. 


Profesorul (povestind elevilor): Ieri, mergând 
pe stradă, am văzut un om bătând fără milă pe un 
biet măgar. Imediat am intervenit. (Apoi, adresân- 
du-se unui elev) 

— Ionel, ştii 
aceasta? 

Ionel: — Din iubire frățească, 


tu din ce sentiment am făcut eu 


domnule profesor. 
Lulu. 


60 Du-te încet la banchetul prietenilor tăi, dar iute la nenoroclrea lor 


Problemă de logică 


No 13 O femeie trimete pe fiul său la fântână să 

s aducă 7 litri de apă, nici mai mult nici mai 
puțin, precis 7 litri de apă, şi-i dă pentru aceasta 
două vase: un vas de 2 litri şi un vas de 3 litri. Cum 
va face dânsul ca să aducă acasă exact 7 litri? 


trimes de G. A. 


Pasărea sboară 


Toţi participanţii stau în jurul unei mese sau 
în formă de cerc, dacă sunt la aer. In jurul mesei, 
țin o mână pe masă, stând în picioare, ţin o mână 
pe genuchiu. Conducătorul va striga un nume de 
pasăre, de insectă sau de lucru care sboară, şi în 
acelaşi timp, va ridica mâna în sus. Toţi jucătorii vor 
trebui să-l imite. De exemplu, formula de strigat este 
următoarea: „vrabia sboară“ sau „musca sboară“ sau 
„balonul sboară“ şi în acelaşi timp ridică mâna. Ju- 
cătorii repetă imediat ceea ce a strigat conducă- 
torul, ridicând și ei mâna. Conducătorul va trebui 
însă, din când în când, să inducă pe jucători în 
eroare, strigând de exemplu: „câinele sboară“ sau 
„elefantul sboară“ sau „butoiul sboară“ şi va ridica 
de asemenea mâna. Jucătorii trebue să fie atenţi şi 
dacă aud un nume de ceea ce nu sboară să repete 
numai din gură, dar să nu ridice mâna. Dacă din 
neatenție vreun jucător ridică mâna, va trebui să 
dea un zălog. Il va putea răscumpăra, la sfârşitului 
jocului, în urma unei pedepse, dată de conducător 
sau chiar de un jucător. Intâiu se anunţă pedeapsa 
și pe urmă se arată zălogul, care va rămâne ascuns 
tot timpul jocului. 


trimes de M. Cazan. 

Omul cel mai răbdător. 
Nepotul lui Caleb. 


Femee moabită, credincioasă. 

Finalul expresiei aramaice. „Domnul Vine“. 


No. 15 pătrat cifrele dela 1—16 
în aşa fel ca adunate în orice 
sens, vertical sau orizontal, fie- 
care rând de pătrăţele să dea 
totalul de 34. 


trimes de D. Diniță. 


No 16 Mai multe ciori s'au 
. aşezat pe câţiva pomi, 
dar neavând loc toate, una a 
rămas pe jos. Tot acele ciori, 


i$ g g} Preot ai cărui copii erau neascultători. 
îi 20 2 Preoteasă care a aşteptat prima venire a Domnului Isus 
2228 Simbol al necredincioşilor. 
ogh g fr or Tânăr cast ajuns demnitar. 
rodh Upomo m G G Fiu al lui Iacob. 
îi g fh gh dt ex e ee gy Unul dintre 31 împărați bătuți de Iosua. 
= a 2 g} î: si g} Semnul lesământului. 


Vertical: 1—2 
Numele Domnului Isus, după jertfirea sa pe Cruce, 


trimes de C. I. N. Ploești. 


venind cu altă ocazie, s'au adă- 
postit pe aceiași pomi, dar aşe- 
zându-se câte două în fiecare 
pom, a rămas un pom gol. Câte 
ciori şi câţi.pomi au fost? 


trimes de Netty Bujor. 

N (De aci înainte, vom prezenta în rubrica 
N aceasta cetitorilor noştri fel de fel de intre- 
X bări privitoare la problemele particulare 


cari se pun tineretului. Toți iubiții noştri 
prieteni sunt invitați în mod cordial să tri- 
meată redacției întrebările lor, indicând 
numele şi adresa lor, sau eventual un pseudonim. Aceste 
întrebări vor fi puse sub ochii tuturor cetitorilor cari vor 
avea ocazia să le studieze, fie pe toate, fie numai una sau 
două. Rezultatul studiului lor, care va fi cât mai concentrat 
şi precis, îl vor trimete pe adresa redacției; răspunsurile 
cele mai bune vor fi publicate ulterior.) 


25. Sunt cazuri excepţionale când, fără să te faci 
vinovat, poţi ceti o scrisoare adresată altcuiva? 
V. Fotino. 
26. Am un scris urit. Scriu destul şi tot urit ră- 
mâne. Primesc observaţii peste observaţii. Ce-aş pu- 
tea face ca să mi-l îndrept? 
Anny. 
27. Părinţii mei îmi dau în fiecare săptămână 
ceva bani de buzunar. Trebue să dau zecime din 
acești bani? 


ET 


13. De călăreți pe asini albi se vorbeşte în Jude- 
cători 5, 10. 

14. Profetul care a făcut să plutească fierul unui 
topor pe deasupra apei este ELISEI: 2 Regi 6, 6. 

15. Regele care a plâns până n’a mai putut a fost 
DAVID: 7 Samuel 30, 4. 


16. Despre un om cu 24 de degete se vorbeşte în 
2 Samuel 27, 20. 


17. Cele opt persoane, amintite în Biblie, cari au 
murit de două ori sunt: 


1) Fiul văduvei din Țarepta: 7 Regi 17, 21—22. 

2) Fiul Sunamitei: 2 Regi 4, 32—37. 

3) Omul care a fost aruncat în mormântul lui 
Elisei: 2 Regi 13, 27. 

4) Fiica lui Iair: Marcu 5, 35. 

5) Tânărul din Nain: Luca 7 

6) Lazăr: Ioan 11, 11—44. 

7) Tabita: Fapt. 9, 36. 

8) Eutichu: Fapt. 20, 9—12. 

18. Omul care ar fi rămas mort dacă n'ar fi fost 
înmormântat, este acela care a fost aruncat în mor- 
mântul lui Elisei: 2 Regi 13, 27. 

19. Despre omorirea a 70 de oameni, capetele lor 
fiind puse în coșuri şi trimese unui domnitor se vor- 
beşte în 2 Regi 10, 7. 


42. 
11. 


, 


20. Tânărul care a dărâmat altarul lui Baal şi As- 
tartea este GHEDEON: „udecători 6, 25—28. 


21. Cel care a făcut trei jurăminte în aceiaşi zi 
fără să se țină de niciunul a fost SAUL: 7 Samuel 
24. 39. 44. 

22. Omul care şi-a dorit moartea din cauza unei 
dureri de cap este IONA: Iona 4, 8. 

23. Moise a fost pe muntele Sinai de 6 ori: 

1) 2 Moise 19, 3.7. 

24. Bărbatul care a ucis cu un otig de plug 600 
de oameni este ȘAMGAR: Judecători 3, 37. 

No. 12 


Deslegătorii întrebărilor şi jocurilor 
din No. 3, 1933. 


Alexandria: Mimi, Bebe şi Didi Mocanu; Anto- 
nești: Ioana, Ilinca Bălașa, Steliana Burcea; Const. 
şi Iancu Căpăţână, Mielu și Siţa Ciobanu, Ioniță Ior- 
dan; Bacău: Olimpia şi Maria Alexe, C. Mihai, Elena 
Melciuc, Netty Bujor, Gh. Constantinescu, Ana Vi- 
cente; Bazargic: Nady Marceva, P. Petroff; Bârlad: 
Paulina şi Emanuel Daşoveanu, Ioan Siminescu, I. 
Chelaru, Al. Ciolan; Brăila: Ouatu Ştefan; Buciu- 
meni: Buică şi Florica Apostolescu, Victor Bâlbâe; 
Bucureşti: Costică şi Petre Udrescu, Al. Manicatide, 

Nicu Eftimie; Caroso: Aurica şi Valeria Kiorescu, 
Alex. şi Ag. Pohoaţă; Cernăuţi: Darie Vasile; Cio- 
roiaș: Atanasie Ionescu, George Dumitrescu; Coco- 
răşti: Marcu Stanciu; Cojanu: Stan Costea; Con- 
stanta: Ionel Popa, Petraş loan; Curtișoara: Cruceru 
Marcel, Dumitru Stoica, Grigore Ciurea; Dracea: 
Petruş Cârlomanu; Focşani: Policsenia Panait, Cor- 
neliu şi Mia Florescu, Maria Mineff; Galaţi: Ilie şi 
Elena Gherghima, Mitriţă Petrescu, Fănică Vasiliu, 
Săndel Bejan, Nedu Cristea, Fănică Ionescu, Ema- 
noil Grigoraş; Licuriei: Dumitru Diniţă, Victor Stă- 
nescu; Macea: Ecaterina Sfăt, Iuliana şi Iafet Ar- 
delean, I. Săndulescu, Elena Căzan, Ecaterina Săcui, 
Maria Moţiu, Dimitrie Cresan-fiul, Mărioara Cheţan, 
Sabina Cazan, C. Miron; Măgureni: loan Moţiu; 
Moreni: Toader Lupu, Gh. Chisaru, Ion Dogaru; Na- 
deșa: Elena Trofin, Tinca, Ion și V. Dospinescu, Ni- 
culae Solomon, Pintilie Baciu, Zahari Ardelean; Ne- 
goești: Gh. Puică, D. Popa, Maria Ionescu, Manda şi 
Anghelina Guţu, Marioara Guţulescu; Nicoleşti: Pe- 
trache Mocanu, Dumitrache Dănăilă; Piatra-Neamţ: 
Vasile Ghitta, Maria Smântână, Ionel Danciu; Ploești: 
Ecaterina Busuioc; Pochidia: Petrică Badiu; Pro- 
vița: Ion Mândoianu; Punghina: Marioara Bradu, 
Cornel Beșliu, Nicolae Vladu; Roşiori: Vasile Geve- 
lică; Seaca: Nicolae şi Alexandru Pârlea; Silistra: 
Radca Ganea;Slătioara: Dumitru Ciocârlan; Strunga: 
Dorina Damain; Tecuci: Maricica Iordache; Turnu- 
Severin: Eugen Mazilu, Nae Beșliu; Ulmeni: Ilie Bu- 
eanili Viperești: Diamanta și Fănică Mazilu, Ilie 
oncu. 


EA otet 


(manuscrisele, publicate sau ne- 
publicate, nu se înapoiază) 

Mocu. — Joc interesant; la timpul cuvenit va 
apare. 

F. I. Galaţi. — Felicităm tineretul din Galaţi pen- 
tru iniţiativa luată. Ne bucurăm nespus de o aşa so- 
lidaritate şi sperăm că vor deveni, cu toate că n'au 
fost dela început, cei mai buni prieteni ai „Amicului“. 


M. Cazan. — Material bogat şi interesant. Mul- 
tumim. : 
Rodisi. — Problema interesantă, dar puțin com- 


plicată. Primit mai înainte pe cea publicată în nu- 
mărul prezent. 


I. A. Macea. — Mulţumim pentru floricică. 

Zahari Ardelean. — Ai uitat să ne trimeţi răs- 
surile. 

D. Făurescu. — Ca să publică versurile trimese, 


ar trebui să comandăm un clișeu pentru muzică, 
ceea ce ar fi prea costisitor. Vom căuta o modalitate 
oarecare. 

S. Gavriliţă. — Prima impresie mai există? 

I. B. Rădoeşti. — D-ta rogi pe altcineva: să se uite 
în revistă dacă lucrările d-tale au fost publicate. 
Acum nu ne mirăm că nu primim răspunsul solici- 
tat în numărul trecut! 


Star. — Da, d-ta ești singurul care ai relevat 
ideea. Am fi bucuroși să primim ceva şi din partea 
d-tale pentru această rubrică. : 

D. I. D. Licurici. — Unele întrebări sunt prea 
uşoare, altele n'au răspuns. Jocurile vor apare trep-- 
tat şi fără obligație ca în fiecare număr să apară 
unul. Sunt mulți participanţi cari gândesc și aş- 
teaptă în nedumerire ca şi d-ta. Dacă mai ai mate- 
rial, trimete-l. In aşteptare, mulțumim călduros pen- 
tru cele primite. 

E. B. Ploeşti. — Credem! Credem! 

I. D. (M). — Există un timp pentru mâncat, un 
timp pentru dormit, un timp pentru râs, altul pen- 
tru plâns, un timp pentru scris răspunsurile la „A- 
micul Tinerimii“, şi un timp pentru mâncat semințe 
de dovleac! 

D. Ciocârlan. — Problemele d-tale sunt indescif- 
rabile. Rugăm ceva mai clar. 


— Am primit un material atât de abundent la: 
redacția noastră, încât ne-ar veni foarte greu să răs- 
pundem fiecărui participant şi colaborator în parte. 
Mulţumim foarte mult la toți de osteneala şi intere- 
sul pe care-l dau pentru „Amicul Tinerimii“. Rugăm 
însă pe toţi cetitorii să aibă răbdare şi să nu se 
neliniștească și să ajungă la fel de fel de concluzii, 
văzând că fructul muncii lor nu apare în revistă. 
Nu se poate publica tot ce se primeşte la redacţie, 
întrun singur număr. Credem că vom fi înţeleși şi 
sperăm că pe viitor vom fi chiar scutiţi de a mai 
da lămuriri individuale în această direcţie. 

Pseudonimul, acelaşi sau altul, trebue amintit 
ori de câte ori se trimete ceva redacției. Am fost ru- 
gați să explicăm, ce este aceea „un pseudonim“. 
Poate că unii cetitori vor surâde la gândul că sunt 
alții cari au nevoie de astfel de explicaţii. li rugăm 
să fie îngăduitori şi să nu uite că „Amicul pătrunde 
şi prin colibe, unde poate că niciodată n'a ajuns 
ecoul acestui cuvânt. „Pseudonim, se zice despre un 
autor care scrie subt un nume falş, plăsmuit de dân- 
sul sau împrumutat dela altul“, iată explicaţia dic- 
ționarului. Cu alte cuvinte, pseudonimul este un 
nume fals, un nume schimbat cu care semnează ci- 
neva o lucrare, cu scopul de a păstra în taină nu- 
mele său adevărat. In cazul nostru particular, este 
recomandat pseudonimul cetitorului care are cores- 
pondenţă ¿cu redacţia. In felul acesta ceilalți cetitori 
nu vor putea şti cui adresează redacţia cutare sfat 
sau cutare veste. 

In numărul viitor vom introduce o nouă rubrică 
în revista noastră; „Pagina muzical“. Vom inaugura 
această rubrică, făcând onoare lui Mozart. Facem 
apel tuturor cetitorilor cari au aspiraţiuni în dome- 
niul acesta, să studieze autorul amintit şi să ne tri- 
meată compoziţia lor. O mică biografie, istoricul vie- 
ţii sale, ceva anecdote dacă există, şi eventual un 
scurt comentariu personal spre încheiere. Compozi- 
ţia poate fi ilustrată cu fotografii din vieaţa lui Mo- 
zart, un portret sau chiar o pagină muzicală. Mulţu- 
mim anticipat tuturor colaboratorilor. 


Mândria este deopotrivă la toți oamenii, nu 
e deosebire decât în mijloacele și felul de a o 
arăta. 

Acei cari depun prea mare stăruință pentru 
lucrurile mici, devin de obiceiu incapabili, pen- 
tru cele mari. 

— In lumea întreagă sunt actualmente 14 mi- 
liarde 411 milioane kilometri de şosele. 

America, ţara recordurilor, vine în fruntea celor 
cinci continente, cu 6 miliarde 190 milioane. Pe su- 
prafaţa Europei sunt 5 miliarde 400 milioane kilo- 
metri de şosele, aşa dar mâi mult decât în toată 
Africa, Asia şi Oceania. 


— Directorul învățământului technic dela Paris a 

prezidat un concurs de stenotipie, organizat de nu- 

s meroase personalități. din lumea industrială şi co- 
mercială. 


Numărul concurenţilor a fost foarte mare. Au 
ieşit învingători o domnişoară, care a bătut 230 cu- 
vinte pe minut, premiantul al doilea un domn, cu 
recordul de 220. cuvinte, premiul al treilea şi al pa- 
trulea au fost acordate iarăși la două domnişoare, 
care au bătut câte 210 și 200 cuvinte pe minut. 


— Un inventator a născocit un aparat, care se în- 
şurubează sub pian şi care înregistrează fidel tot 
ceiace se cântă. E un mare avantaj pentru compozi- 
tori, care pot acum să-și cânte compoziţiile la pian, 
fără să mai fie nevoiţi să le scrie. 


E drept că aparatul nu înregistrează sunetele cu 
scrisul 'obişnuit al notelor, ci cu un scris special, 


întrebuințând anumite semne, dar care pot fi apoi 


descifrate cu uşurinţă. 


— Preotul negrilor din Washington, G. L. roon 
a stabilit un nou record mondial de predicare, vor- 
bind de pe amvon timp de 12 ore şi 10 minute. 


Dar credem că şi cei care l-au ascultat au stabilit 
un record de răbdare. 


— Când voia să întreprindă ceva — fie con- 


struire de poduri sau drumuri, fie o lege juridică, 
fie o chestiune administrativă sau financiară — îm 
păratul Napoleon nu proceda la fel. Un Mareşal îl 
întrebă, într'o zi: „Sire, de ce numiți, uneori, o co- 
misie, iar alteori însărcinați o singură persoană“? 
Napoleon răspunse scurt: „Când vreau să se facă 
ceva, însărcinez un e om. Când vreau să nu 
se facă, numesc o comisie . 


— Cu ocazia unui concurs ‘de înnot la Strasburg, 
un tânăr inginer alsacian a expus o centură de sal- 
vare originală. 


E vorba de o bășică din cele de porc, daia 
într'o centură obişnuită, cum se poartă la orice cos- 
tum de -baie. In clipa primejdiei acel care se scaldă 
trebue doar să atingă un şurub la încheietoarea cor- 

donului, şi imediat băşica se PERA cu un gaz nevă- 
tămător. Prin aceasta trupul celui gata să se înnece 


e adus iarăşi la suprafața apei, în așa fel încât ca- 
pul, chiar în cazul când înnotătorul îşi pierde cu- z 
noştința, rămâne deasupra apei. È 

— Cel mai bogat om din Europa, este sir Basil 


Zaharoff, bătrânul şi misteriosul grec, care în calitate £ 
de furnizor de răzhoiu al Antantei, a câştigat o a- à 
vere uriaşă, care şi astăzi încă este evaluată la. 
vreo 80 de miliarde de lei. Zaharoff este astfel: ali 
doilea bogătaş din lume. Numai nizamul indian din 
Haiderbad îl întrece în bogăţie. — Colosal E 
bogat este şi marele proprietar rural italian, se Fu: 
torul Agnelli, a cărui avere este evăluată la vreo” 

de miliarde de lei. In general există în M | 
număr surprinzător de milionari, precun 
natorii Borsalino, Borletti, Crepsi, etc. —. 
oamenii cei mai bogaţi ai Angliei este ari 
John Ellerman, a cărui avere este evalua. << 
15 miliarde de lei. Aproape tot atât de b 
şi ducele de Westminster, căruia îi aparţi:. 
parte din Vestul Londrei. In industria englé 
Coats şi. fabricantul de tutun. Wills. — Drep 
mai bogat francez trece actualmente fabrican niki i a ii 


parfumuri Coty şi fabricantul de ciocolată Mem ia pei 


— Odată la 40—50 de ani are loc expunerea hý 
nei sfinte din Trier pe care ar fi purtat-o. Isus H 
tos la crucificarea Lui. Haina nu are niciun fel 
cusătură. De curând a avut iarăși loc la Frier aceas. 
solemnitate, în poata tuturor autorităţilor laice, 
şi religioase. 


— Peniţele cu cari EE Statelor Unite Y 
semnează legile importante, sunt foarte căutate de ` 
către colecționarii de amintiri. Preşedintele Roose- *. 
velt e amabilitatea personificată față de aceşti ama- : 
tori. El se servește de trei şi chiar patru peniţe pen- a 
tru o simplă semnătură, numai pentru a fi pe placul | 
colecționarilor. Aşa de pildă,- semnând legea care | 
promulga prograniul- de refacere economică, preşe- a 
dintele a întrebuințat. o peniță pentru a scrie Fran- Pi: 


klin, alta pentru inițiala D. şi a treia pentru Roose- 
velt. S 


y 
Văzând mutra decepțională a unui prieten, pre- g 
ȘI 


eee Îi ae OAOE 


pedras apucă un.al patrulea, toc ca să facă liniuțs 
fa i dela Roosevelt. - 


— S'au făcut statistici pentru a scoate în evi ; 
dență materialul ce-l conține corpul omenesc. Un‘ k ) 
doctor dela universitatea din Westminster o face în SA 
chip umoristic, După el,. corpul omenesc conţine 
destulă apă pentru a umple un „butoi de 40 kilo- PR l 
grame, destulă grăsime pentru a fabrica 'şaple calu- za 
puri de săpun, destul cărbune pentru a furniza mine 
la 9.000 de creioane, destul magnezium pentru a i BI 
scoate o linguriţă de sare, destul fier pentru a se © 
putea “alcătui ùn cui de mărime mijlocie, destul var i 
pentru a putea spoi un coteţ, fosfor pentru a fa- E | 
brica 2.200 capete de chibrituri şi sulf pentru a 
ucide -puricii unui câine. Proporţiile sunt aceleași, 
fie că e vorba de ultimul cerşetor, sau de primul 
om în Stat. Cel puțin aci vedem egalitate! i 

